**Република Србија**

**Г Р А Д Б Е О Г Р А Д**

**ГРАДСКА ОПШТИНА НОВИ БЕОГРАД**

**УПРАВА ГРАДСКЕ ОПШТИНЕ**

**Одељење за грађевинске и**

**комуналне послове и инвестиционо**

**пројектовање**

**Oдсек за грађевинске послове**

**Булевар Михаила Пупина 167**

**Нови Београд**

**Број: VIII-351-621/15**

**Дана: 11.09. 2015.године**

**НЉ/РБ**

Одељење за грађевинске и комуналне послове и инвестиционо пројектовање Управе Градске општине Нови Београд, решавајући по захтеву Ђурић Далибора из Новог Београда, Улица Нехруова бр. 50, за издавање решењаза извођење радована санацији, реконструкцији и ревитализацији објекта-стана бр.33 , површине П=50,87м2, по структури једноипособан у поткровљу зграде у Београду, Улица Др.Ивана Рибара бр.65, Београд, уписане као зграда бр.2 на делу кат.парцели 4701 КО Нови Београд, све у габариту и волумену постојећег објекта , на основу члана 8ђ. и члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) и чл.28 став 1., а у вези чл. 15, чл.16. и чл. 17 Правилника о поступку спровођења обједињене процедуре ( ''Службени Гласник РС'', бр.22/2015) и чл.210. Закона о општем управном поступку (''Службени лист СРЈ'', бр. 33/97, 31/01 и ''Службени гласник РС'' бр.30/10), доноси

# З А К Љ У Ч А К

ОДБАЦУЈЕ СЕ захтев Ђурић Далибора, из Новог Београда, Улица Нехруова бр. 50, заведен под бројем VIII-351-621/15 дана 08.09.2015.године,за издавање решења за извођење радова на санацији, реконструкцији и ревитализацији објекта-стана бр.33, површине П=50,87м2, по структури једноипособан у поткровљу зграде у Београду, Улица Др.Ивана Рибара бр.65, Београд, уписане као зграда бр.2 на делу кат.парцели 4701 КО Нови Београд, све у габариту и волумену постојећег објекта, јер нису испуњени формални услови за поступање по захтеву.

# О б р а з л о ж е њ е

Ђурић Далибор из Новог Београда, Улица Нехруова бр.50. поднео је овом органу захтев број VIII-351-621/15 дана 08.09.2015.године, за издавање решења за радове описане у диспозитиву закључка.

Уз наведени захтев приложена је следећа документација:

-Уговор о купопродаји стана , закључен између Крсте Стојановића из Панчева, улица др. Ивана Рибара бр. 65 и Далибора Ђурића из Новог Београда, Улица Нехруова бр. 50, оверен пред Првим Основним судом у Београду, OV I53036/2013 дана 27.03.2013. год.

- Решење Републичког геодетског завода, Службе за катастар непокретности Нови Београд , број: 952-02-6-3656/2015 од 24.08.2015. године.

Уз наведен захтев, инвеститор је приложио следећу техничку документацију:

1. ГЛАВНУ СВЕСКУ техничке документације и
2. ИДЕЈНИ ПРОЈЕКАТ и то:
   1. Пројекат архитектуре,
   2. Пројекат конструкције,

све урађено од стране Бироа за пројектовање ХЕРЦОГ, Београд, Улица Лепе Стаменковић 68

''Уз захтев за издавање решења за извођења радова (за које се не издаје грађевинска дозвола), у смислу чл. 145 Закона о планирању и изградњи (''Службени гласник РС'', бр.72/09, 81/09, 64/10, 24/11, 21/12, 42/13, 50/13, 98/13,132/14 и 145/14)., и у смислу чл.16 и 28 Правилника о поступку спровођења обједињене процедуре (Сл.Гласник РС бр.22/2015 од 27.02.2015.год.,.), Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015 од 02.03.2015.године,) као и осталих подзаконских аката у складу са овим Законом, није поднета сва документација прописана овим законом и подзаконским актима донетим на основу овог закона и то :

По извршеном увиду у приложену техничку документацију утврђено је следеће

1. Није достављена одговарајућа ГЛАВНА СВЕСКА техничке документације (делови главне свеске су погрешно попуњени: уписана погрешна класификациона ознака, недостаје печат главног пројектанта на неким прилозима, име инвеститора у главној свесци и осталој техничкој документацији не одговара уписаном власнику стана из Листа непокретности бр.4014 КО Нови Београд
2. Није достављен Елаборат заштите од пожара у смислу чл.49 Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015), који је саставни део техничке документације за извођење радова на реконструкцији објекта у случају да се да се радовима на реконструкцији објекта утиче на основни захтев „заштита од пожара“ .
3. Није приложен оригинални примерак архивске документације са оригиналним печатом Историјског архива града Београда у смислу чл.26 истог правилника ( у првом примерку главне свеске)
4. Делови техничке документације нису урађени у складу са Правилником којим се уређује садржина техничке документације:

-Сви делови техничке докумнетације (главна свеска, идејни пројекти за савку фазу:архитектура, конструкција...) морају бити посебно запаковани и повазани јемстевником са одговарајућом општом документацијом у складу са чл.28. Правилника о поступку спровођења обједињене процедуре (Сл.Гласник РС бр.22/2015) .

-Технички опис идејног пројекта у случају реконструкције односно санације објекта, садржи процену стабилности и носивости конструкције постојећег објекта којим се утврђује могућност извођења пројектованих радова у смислу чл.45 Правилника о садржини начину и поступку израде и начин вршења контроле техничке документације према класи и намени објеката (Сл.Гласник РС бр.23/2015).

-У оквиру пројекта конструкције за радове на реконструкцији недостаје изјава одговорног пројектанта за конструкцију тз. статичка изјава.

-Постојеће стање предметног дела објекта који је предмет реконструкције и санације, мора бити исцртано прегледно од стране пројектанта на основу приложене архивске документације) са свим, потребним подацима на цртежу: пројектански печат, димензије, ознака и површина предметног стана...

На основу наведеног, утврђено је да инвеститор са техничке стране није испунио формалне услове у смислу чл.8Ђ Закона о планирању и изградњи (''Службени Гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 И 145/14), као и чл.16 Правилника о поступку спровођења обједињене процедуре**.''**

Одредбом члана 145. Закона о планирању и изградњи («Сл. гласник РС» бр.72/09, 81/09-испр., 64/2010 – одлука УС, 24/2011, 121/2012, 42/2013 - одлука Уставног суда, 50/2013 – одлука УС, 54/2013, 98/2013 - одлука УС,132/14 и 145/14) предвиђено је следеће:

'' Решење о одобрењу извођења радова се издаје инвеститору који има одговарајуће право у складу са чланом 135. овог закона, који достави идејни пројекат у складу са подзаконским актом којим се уређује садржина техничке документације према класи објекта, односно технички опис и попис радова за извођење радова на инвестиционом одржавању, односно уклањању препрека за кретање особа са инвалидитетом, а уредио је односе са јединицом локалне самоуправе у погледу доприноса за уређивање грађевинског земљишта и платио одговарајућу административну таксу''.

Одредбом члана 28. Правилника о поступку спровођења обједињене процедуре предвиђено је:

''По пријему захтева за издавање решења из чл.145. Закона, надлежни орган проверава испуњеност формалних услова за поступање по захтеву из чл.27. овог правилника, уз сходну примену члана 16. овог правилника.

Одредбом члана 8ђ прописано је да током спровођења обједињене процедуре, надлежни орган искључиво врши проверу испуњености формалних услова за изградњу и не упушта се у оцену техничке документације, нити испитује веродостојност документа које прибавља у тој процедури, већ локацијске услове, грађевинску и употребну дозволу издаје, а пријаву радова потврђује, у складу са актима и другим документима из чл.8б. Надлежни орган у складу са ставом 1. Овог члана проверава искључиво испуњеност следећих формалних услова:

1) надлежност за поступање по захтеву, односно пријави;

2) да ли је подносилац захтева односно пријаве лице које, у складу са овим законом може бити подносилац захтева односно пријаве;

3) да ли захтев, односно пријава садржи све прописане податке;

4) да ли је уз захтев, односно пријаву приложена сва документација прописана овим законом и подзаконским актима донетим на основу овог закона;

5) да ли је уз захтев приложен доказ о уплати прописане накнаде, односно таксе;

6) да ли су подаци наведени у изводу из пројекта, који је саставни део захтева за издавање грађевинске дозволе, у складу са издатим локацијским условима.

По захтеву за издавање, односно измену грађевинске и употребне дозволе, односно решења из чл.145. овог закона надлежни орган у роковима из чл.8д став 1. Овог закона доноси решење, осим ако нису испуњени формални услови за даље поступање по захтеву, када тај захтев одбацује закључком.

Ако подносилац захтева отклони утврђене недостатке и поднесе усаглашени захтев у року од десет дана од дана пријема закључка из става 3. Овог члана, а најкасније 30 дана од дана објављивања закључка на интернет страни надлежног органа, не доставља документацију поднету уз захтев који је одбачен од стране надлежног органа , нити поново плаћа административну таксу.

Одељење за грађевинске и комуналне послове и инвестиционо пројектовање Управе Градске општине Нови Београд испитало је испуњеност формалних услова за поступање по захтеву бр. VIII-351-621/15 од 08.09.2015. године и утврдило да је надлежно за поступање по захтеву, да захтев садржи све прописане податке, да је подносилац доказао да је лице које је у складу са Законом о планирању и изградњи може бити подносилац захтева, међутим уз захтев није приложена комплетна документација прописана Законом о планирању и изградњи и подзаконским актима донетим на основу овог закона, како је то наведено у техничком налазу -1 од 11.09.2015.године те нису испуњени формални услови за поступање по захтеву.

Прегледом правне документације утврђено је да подносилац захтева није уписан у Листу непокретности, Службе за катастар непокретности Нови Београд, као власник стана у Улици др. Ивана Рибара бр. 65 у Новом Београду, што је неопходнан имовинско-правни услов за издавање траженог одобрења.

Са свега изложеног, ово Оељење је утврдило да нису испуњени формални услови за поступање по захтеву Ђурић Далибора из Новог Београда, Улица Нехруова бр. 50. у Новом Београду број VIII-351-621/15 од 08.09.2015.године, те је применом одредби чл.8ђ и чл. 145 Закона о планирању и изградњи (''Службени гласник РС'', бр.72/09, 81/09, 64/10, 24/11, 121/12, 42/13, 50/13, 98/13,132/14 и 145/14) и чл.17 Правилника о поступку спровођења обједињене процедуре, овај орган одлучио као у диспозитиву овог закључка.

Против овог закључка може се изјавити жалба Секретаријату за имовинске и правне послове града Београда у року од 8 дана од дана пријема истог, у складу са чланом 17. Правилника о поступку спровођења обједињене процедуре.

Жалба се предаје преко овог органа са уплаћеном административном таксом у износу од 430,00 динара, према тарифном броју 3, Одлуке о локалним административним таксама (Сл. лист града Београда'', 48/09, 60/09 45/10, 10/11,54/11, 65/12 ,77/14 и 17/15). Број рачуна: 840-742251843-73-Општинске административне таксе, позив на број 97 59-013.

**Решено у Одељењу за грађевинске и комуналне послове и инвестиционо пројектовање Управе Градске општине Нови Београд, под бројем VIII-351-621/15 дана 11.09.2015.године.**

**ДОСТАВИТИ:**

**НАЧЕЛНИК ОДЕЉЕЊА**

1. Подносиоцу захтева

2. Уз списе предмета **Живоратка Васић**

3. Архиви

QMS-RP-08-002.04